SVOA ดีดเกือบ 5% ลุ้นแตะแนวต้าน 1.80 เก็งรับผลดีบ.ย่อยถือหุ้นใน LIT
SVOA ดีดเกือบ 5% ลุ้นแตะแนวต้าน 1.80 เก็งรับผลดีบ.ย่อยถือหุ้นใน LIT โดย ณ เวลา 10.13 น.อยู่ที่ 1.65 บาท ปรับตัวขึ้น 0.07 บาทหรือ 4.43% มูลค่าซื้อขาย 17.74 ล้านบาท
19 ต.ค. 2558

ผู้สื่อข่าวรายงานว่า ราคาหุ้น บริษัท เอสวีโอเอ จำกัด (มหาชน) หรือ SVOA ณ เวลา 10.13 น.อยู่ที่ 1.65 บาท ปรับตัวขึ้น 0.07 บาทหรือ 4.43% มูลค่าซื้อขาย 17.74 ล้านบาท
บล.เคจีไอ ระบุในบทวิเคราะห์(19 ต.ค.) แนะนำ “เก็งกำไร” SVOA แนวรับ 1.57 บาท แนวต้านสั้น 1.68 บาท (หากดีดพ้น มีโอกาสทดสอบแนวต้านที่ 1.80 บาท)
ประเมินราคาหุ้น SVOA ยังไม่สะท้อนมูลค่าของ บ.ลูกที่ถือหุ้นอยู่ทั้งบริษัท ลีซ อิท จำกัด (มหาชน) หรือ LIT (ถือหุ้น 40% …SVOAมีขายออกบางส่วนทำให้สัดส่วนการถือหุ้นต่ำกว่าที่แสดงใน www.settrade.com) โดยหากใช้ราคาล่าสุดของ LIT, IT และ SPVI ตามสัดส่วนการถือหุ้นจะคิดเป็นมูลค่าตลาดราว 900 ล้านบาท โดยที่ไม่ได้รวมมูลค่าของธุรกิจ SVOA เอง
ขณะที่ Market cap ของ SVOA จากราคาปิดล่าสุดเท่ากับ 1.1 พันล้านบาท ขณะที่แนวโน้มผลการดำเนินงานของ LIT คาดจะเด่นในครึ่งหลังปี 58 จากการเบิกจ่ายงบภาครัฐฯ (LIT ทำธุรกิจสินเชื่อแฟคตอริ่ง มีลูกค้าที่เกี่ยวกับงบภาครัฐฯถึง 70%) แต่ Consensus คาดกำไรครึ่งหลังปี 58 เพียงทรงตัวจึงมีโอกาสปรับประมาณการฯขึ้น